APSTIPRINU
Daugavpils novada pašvaldības
aģentūras “TAKA”
direktors
 \_\_\_\_\_\_\_\_\_\_\_\_\_Rolands Gradkovskis
24.07.2019

**Daugavpils novada Tūrisma rallijs “Apceļo Daugavpils novadu” 2019**
NOLIKUMS**.**

**1. Rallija mērķis un uzdevumi:**
1.1. Netradicionālā un atraktīvā veidā iepazīstināt ar Daugavpils novada tūrisma objektiem, kuri atrodas Daugavas labajā krastā, novada skaisto dabu, kā arī iepazīstināt ar tām vietām, kuras ne vienmēr atrodamas tūrisma ceļvežos.
1.2. Iesaistīt Daugavpils novada iedzīvotājus un viesus novadā notiekošajās aktivitātēs.
1.3. Noskaidrot aktīvākās un radošākās rallija dalībnieku ekipāžas.

**2. Rallija norises vieta un laiks:**
2.1. Rallija atklāšana notiks Juzefovas parka stāvlaukumā.
2.2.Dalībnieku ierašanās un reģistrācija pasākuma dienā, 2019. gada 24.augustā no plkst. 10.30 līdz 11.00, sacensību starts plkst. 11.30.
2.3.Rallija ekipāžu kustība notiek atbilstoši Organizatoru izstrādātajam ceļvedim pa vispārējās lietošanas ceļiem, kuri netiek slēgti publiskai satiksmei.
2.4. Finišs līdz 15:30 Juzefovas parks, Naujene.
2.5. Atkarībā no dalībnieku skaita, var tikt izmainīts pirmās automašīnas starta laiks, par visām izmaiņām tiks ziņots.
2.6. Dalība pasākumā bez maksas.

**3. Rallija vadība:**
3.1. Daugavpils novada pašvaldības aģentūra “TAKA”.
3.2. Atbildīgā persona: Rolands Gradkovskis, +371 29431360

**4. Rallija dalībnieki**
4.1. Piedalīties var ikviens novada iedzīvotājs vai Daugavpils novada viesi.
4.2. Ekipāžā dalībnieku skaits var būt dažāds, atkarībā no tā, kāds konkrētajā spēkratā ir paredzētais pasažieru skaits.
4.3. Spēkrats var būt vieglā automašīna, busiņš, motocikls, velosipēds, vai jebkurš cits pārvietošanās līdzeklis.
4.4. Plānotais ekipāžu skaits – līdz 50.
4.5. Rallija pasākuma laikā dalībnieki paši uzņemas atbildību par sevi, savu mantu, dzīvību un veselību, kā arī par savu darbību rezultātā nodarīto kaitējumu trešo personu mantai, dzīvībai vai veselībai.
4.6. Dalībnieki (komandu kapteiņi) ar parakstu uz šī nolikuma pielikuma apliecina, ka iepazinušies ar nolikumu, tā noteikumiem un apņemas tos ievērot.

**5. Rallija maršruts, starta kārtība**
5.1. Katram dalībniekam rallija starta punktā tiks iedots ceļvedis ar kontrolpunktu aprakstu, pēc kura vadoties, jāveic rallija distance.
5.2. Nesagaidot organizatoru uzaicinājumu, doties uz startu aizliegts.
5.3. Rallija ekipāžu automašīnām komandas reģistrācijas brīdī tiks izsniegti starta numuri. 5.4. Rallija distance veidota pa Latvijas Republikas vispārējas lietošanas ceļiem.
5.5. Atrodoties rallija kontrolpunktos uzdevumu veikšanas laikā, automašīnas dzinējam jābūt izslēgtam.
5.6. Katrā kontrolpunktā pasākuma organizatori fiksēs dalībnieku klātbūtni un kontrolpunktos izpildītos uzdevumus, piešķirtā ceļveža noslēguma lapā atzīmējot uzdevumos iegūto punktu skaitu. Tiesības veikt atzīmes ir tikai pasākuma organizatoriem, kas izdarīto atzīmi apliecinās ar savu parakstu.

**6. Vērtēšana**
6.1. Maksimālais iespējamais laiks, kurā ekipāžai jānokļūst no starta līdz finišam, ir 4 (četras) stundas, neatkarīgi no tā, kad uzsāk startu (jo vēlāk izbrauc, jo mazāk laika). Ja ekipāža finiša taisni šķērso pēc plkst. 15.30, ekipāža tiek diskvalificēta.
6.2.Jāapmeklē vismaz 10 kontrolpunkti no ceļvedī piedāvātajiem kontrolpunktiem. Ja tiks apmeklēti vairāk nekā 10 kontrolpunkti, skaitīti tiks tie objekti, kuriem ir lielākais punktu skaits.
6.3. Gadījumā, ja godalgoto vietu saņēmējiem būs vienāds punktu skaits, rallija organizatori izvēlēsies uzvarētāju, kuri vairāk ir padomājuši par savas komandas izskatu. Gadījumā, ja tas būs neiespējams, uzvarētājs tiks izvēlēts pēc skatītāju balsojuma.

**7. Apbalvošana**
7.1. Par Rallija apbalvošanas ceremonijas vietu noteikta Jezufovas parkā , apbalvošanas norises laiks plkst. 16.00.
7.2. Rallija dalībnieku komandas, kuras iegūs 1.-3. vietu, tiks apbalvotas ar īpašām pārsteiguma balvām. Balvu fonds 1-3 vietām – 200 EUR vērtībā. Paredzētas arī speciālā nominācija par visatraktīvāk prezentētu komandu (komandas ārējais izskats, transportlīdzekļa dekors).

**8. Pieteikšanās:**
8.1. Iepriekšēja pieteikšanās no 1. augusta līdz 23.augustam uz e-pastu taka@dnd.lv, sūtot sekojošu informāciju: komandas nosaukums, komandas kapteinis, dalībnieku vārdi, uzvārdi, pārstāvētā pilsēta/pagasts.
8.2. Pieteikties un noskaidrot visus interesējošos jautājumus var telefoniski, zvanot uz Daugavpils novada pašvaldības aģentūru “TAKA”, tālr 65476748 vai Daugavpils Tūrisma informācijas centrā, Rīgas 22a (ieeja no Ģimnāzijas ielas).

**9. Aktuāli**
9.1. Nepieciešams līdzi ņemt fotoaparātu (vai mobilo telefonu) ar fotografēšanas iespējām. 9.2.Transporta līdzeklim jāatbilst visām tehniskajām prasībām, jābūt OCTA un derīgai tehniskajai apskatei.
9.3. Rallija dalībniekiem OBLIGĀTI jāievēro Latvijas Republikas Ceļu satiksmes noteikumi un šī nolikuma prasības. Par personisko drošību atbild paši dalībnieki.
9.4. Ātrums un laiks netiks vērtēti.
9.5. Nav obligāts nosacījums izbraukt visus kontrolpunktus.
9.6. Rallija un noslēguma pasākuma dalībniekiem jāievēro sabiedriskās kārtības noteikumi un atbildīgo personu norādījumi.
9.7. Daugavpils novada pašvaldība NEUZŅEMAS nekādu atbildību par iepriekšminēto noteikumu neievērošanu.

Nolikuma: Daugavpils novada Tūrisma rallijs “Apceļo Daugavpils novadu” 2019
**PIELIKUMS**

 Ar savu parakstu apliecinu, ka esmu iepazinies/iepazinusies ar nolikuma noteikumiem un apņemos tos ievērot.

|  |  |  |  |
| --- | --- | --- | --- |
|  **Nr.p.k.** | **Komandas nosaukums** | **Komandas kapteiņa vārds, uzvārds** | **Paraksts** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |